open-index/open-wikipedia-markdown huggingface dataset:
Tiff

**Tiff** alebo **TIFF** môže byť:

* grafický formát, pozri Tagged Image File Format
* rôzne filmové festivaly:
** Toronto International Film Festival, pozri Medzinárodný filmový festival v Toronte
** Tagore International Film Festival, pozri Tagore International Film Festival
** Thessaloniki International Film Festival, pozri Thessaloniki International Film Festival
** Tigerland India Film Festival, pozri Tigerland India Film Festival
** Tokyo International Film Festival, pozri Tokyo International Film Festival
** Transilvania International Film Festival, pozri Transilvania International Film Festival
** Tromsø International Film Festival, pozri Tromsø International Film Festival
* osoby:
** americká hudobníčka (* 1986), pozri Tiff Joy
** anglická hudobníčka (* 1985), pozri Tiff Lacey
** kanadský bankár a guvernér Národnej banky Kanady (* 1961), pozri Tiff Macklem
** britský automobilový pretekár a televízna osobnosť (* 1951), pozri Tiff Needell
** kanadský spisovateľ a autor divadelných hier (1930 – 2002), prezývaný Tiff, pozri Timothy Findley
** anglická komička, spisovateľka a herečka (* 1978), pozri Tiff Stevenson
** americký atlét (* 1949), pozri Milan Tiff
* pieseň nigérijskej speváčky Simi, pozri Tiff (pieseň)
Rodičovský mozog

[náhľad|Materská náklonnosť, od [Edward Hodges Baily|Edwarda Hodgesa Bailyho]]

**Rodičovský mozog** je pomenovanie pre zmeny v ľudskom mozgu ovplyvnené rodičovskými skúsenosťami, ako aj meniacimi sa hladinami hormónov počas tehotenstva a po pôrode. Prejav materskej citlivosti voči podnetom dojčaťa, spracovanie týchto podnetov a motivácia k sociálnej interakcii s dieťaťom a starostlivosti o jeho potreby v akomkoľvek kontexte by sa dalo opísať ako materské správanie a je regulované mnohými systémami v mozgu matky. Výskum ukázal, že hormóny ako oxytocín, prolaktín, estradiol a progesterón sú nevyhnutné pre vznik a udržanie materského správania u potkanov, ale aj u iných cicavcov. Materské správanie bolo tiež klasifikované v rámci základných pudov (sexuálna túžba, hlad a smäd, strach, moc/dominancia atď.). 

O mozgu otcov sa vie menej, ale zmeny v mozgu otca sa vyskytujú popri zmenách v matkinom. Výskum na túto tému sa neustále rozširuje, keďže stále viac výskumníkov skúma otcov. Mnohé oblasti mozgu a siete zodpovedné za rodičovské správanie sú zodpovedné za rodičovské správanie u ľudských otcov po narodení dieťaťa. Zmeny hormónov, aktivácie mozgu a štruktúry mozgu (najmä zmeny v sivej hmote) sú pozorované u matiek aj otcov, pričom hormonálne zmeny začínajú u mužov aj žien pred narodením detí a zmeny sa naďalej vyvíjajú aj po narodení detí.

## Referencie

## Zdroj

Kategória:Materstvo
Kategória:Rodičovstvo
Kategória:Mozog
Barefoot and pregnant

náhľad|Barefoot and pregnant žena stojaca v kuchyni
„**Barefoot and pregnant**“ () je štylistická figúra najčastejšie spájaná s myšlienkou, že ženy by nemali pracovať mimo domu a že v reprodukčnom veku by mali mať veľa detí.

Zdá sa, že frázu vytvoril začiatkom dvadsiateho storočia americký lekár Arthur E. Hertzler, ktorý povedal: „Niektorý vulgárny človek povedal, že keď je manželka udržiavaná bosá a tehotná, nedôjde k rozvodom.“ Do polovice 20. storočia sa tento výraz používal v bežnej reči, a to natoľko, že článok z roku 1949 uvádza: „Začiatkom roku 1949 bola TWA – slovami svojho nového prezidenta Ralpha S. Damona – ‚bosá a tehotná‘.“

Výraz „barefoot and pregnant in the kitchen“ je podobný fráze „Kinder, Küche, Kirche“ (), ktorá sa používala v Nemeckej ríši na opis úlohy ženy v spoločnosti. Podobná fráza „rjósai kenbo“ () sa objavila počas obdobia Meidži v Japonsku (1868 – 1912).

## Referencie

## Pozri aj
*natalizmus
*diskriminácia v tehotenstve
*purdah
*sexizmus

## Zdroj

Kategória:Tehotenstvo
Kategória:Žena
Sito (televízna relácia)

***Sito*** bola televízna relácia, ktorú vysielala TV Markíza v rokoch 1997 – 2006. Išlo o politicko-diskusnú reláciu. Patrila medzi najstaršie tituly televízie. 

Ako moderátori sa vystriedali Daniel Krajcer, Anna Ghannamová, Róbert Beňo a Pavol Pavlík. Relácia sa po roku 2001 vyprofilovala postupne na talkshow Daniela Krajcera. Po odchode moderátora a spolutvorcu Daniela Krajcera do TV JOJ Markíza nenašla vhodného moderátora pre pokračovanie v relácii. Jedinou politickou diskusnou reláciou na Markíze tak zostalo *[[Na telo (televízna relácia)|Na telo]]*.

## Moderátori
* Daniel Krajcer
* Anna Ghannamová
* Róbert Beňo
* Pavol Pavlík

## Referencie

## Externé odkazy
* 

Kategória:Televízne relácie TV Markíza
Kategória:Politické televízne programy
Nukleozidfosfátkináza

**Nukleozidfosfátkináza** (tiež **Nukleozidmonofosfátkináza**, **Špecifická nukleozidnomofosfátkináza**, **NMPK**, ang. *nucleoside monophosphate kinase*) je transferáza, kináza, ktorá fosforyluje nukleozidmonofosfát (NMP) na nukleoziddifosfát (NDP), pričom pre každý nukleozidmonofosfát (NMP) existuje substrátovo špecifická nukleozidfosfátkináza. Nukleozidfosfátkináza nerozonáva ribózu od deoxyribózy, preto je schopná fosforylovať jednak ribonukleozidfosfát, ale aj deoxyribonuklzidfosfát. Z toho vyplýva, že existujú štyri rôzne nukleozidfosfátkinázy:

* adenylátkináza: katalyzuje fosforyláciu adenozínmonofosfátu (AMP) na adenozíndifosfát (ADP), ale aj fosforyláciu deoxyadenozínmonofosfátu (dAMP) na deoxyadenozíndifosfát (dADP):

AMP + ATP ↔ ADP + ADP 

* guanylátkináza: katalyzuje fosforyláciu guanozínmonofosfátu (GMP) na guanozíndifosfát (GDP), ale aj fosforyláciu deoxyguanozínmonofosfátu (dGMP) na deoxyguanozíndifosfát (dGDP):

GMP + ATP ↔ GDP + ADP 

## Referencie

## Pozri aj
* nukleoziddifosfátkináza
* adenylátkináza

Kategória:Kinázy
Kategória:Transferázy
Kategória:Enzýmy
Vox cantoris

**Vox cantoris** je spevácky zbor pôsobiaci od roku 2021 pri Katedrále sv. Martina v Bratislave.

## Činnosť
Hlavnou činnosťou zboru je „pozdvihnutie a dotvorenie posvätnej liturgie“. Účinkuje pri bohoslužbách a špeciálnych príležitostiach v katedrále a priamych televíznych či rozhlasových prenosoch z nej. Počas návštevy pápeža Františka na Slovensku v septembri 2021 zbor účinkoval pri Františkovom stretnutí s biskupmi, kňazmi a zasvätenými osobami.

V roku 2023 zbor nahral v katedrále v spolupráci so Slovak Brass Quintet album „Sanctae Dei Genetricis Mariae et alia opera musicae sacrae“ obsahujúci skladby Ľuboša Gabča. V roku 2025 zbor vydal druhý album, *Dominus pascit me*. Obsahuje výber sakrálnej hudby vrátane omše *Missa Dominicalis op. 18* skladateľa Ľuboša Gabča a skladbu *Dominus pascit me* od skladateľa Ivana Hrušovského, ktorá zaznela pri Inaugurácii Petra Pellegriniho v júni 2024.

Dirigentkou zboru je Eva Gabčová, stálym organistom Daniel Gabčo, organista Katedrály sv. Martina.

## Referencie

## Externé odkazy
* Vox cantoris na webe Hudobného centra

Kategória:Slovenské spevácke zbory
Kategória:Kultúra v Bratislave
Kategória:Organizácie založené v 2021
Slávici na ulici

***Slávici na ulici*** bola televízna relácia, ktorú vysielala TV Markíza od roku 1997. Išlo o karaoke súťažnú reláciu. Patrila medzi najstaršie tituly televízie. Na podobnom princípe pokračovala relácia pre deti *[[Kakaoslávici]]*. Reláciu moderovali Jožo Pročko a Michaela Marienková.

V porote sa vystriedali viacerí slovenskí interpreti.

Relácia sa reprízovala na TV Doma a taktiež bola zahrnutá do vysielania v rámci osláv 25. narodenín televízie v lete 2021. 

## Moderátori
* Jožo Pročko
* Michaela Marienková

## Referencie

## Externé odkazy
* 

Kategória:Televízne relácie TV Markíza
Kategória:Zábavné televízne programy
Jalovský potok (prítok Handlovky)

**Jalovský potok** je vodný tok v Hornonitrianskej kotline na území okresu Prievidza. Je to ľavostranný prítok Handlovky v povodí rieky Nitry s dĺžkou približne 6 km a je tokom V. rádu. 

## Priebeh toku
Potok pramení na okraji Handlovskej kotliny, geomorfologického podcelku Hornonitrianskej kotliny, pod hrebeňom Margita (), v nadmorskej výške približne  Prameň sa nachádza v lesnom poraste v lokalite Krajčovice, odkiaľ tečie severovýchodným smerom. Na hornom toku priberá len menšie prítoky a pozvoľna klesá Handlovskou kotlinou, kde opúšťa oblasť súvislého lesa. V strednej časti dočasne tečie na sever, v lokalite Doliny priberá pravostranný prítok z oblasti Fričové a stáča sa na severozápad. V tejto časti priberá dvojicu ľavostranných prítokov a lemovaný pásom súvislého porastu pokračuje k obci Chrenovec-Brusno. V intraviláne miestnej časti Brusno priberá vodu najvýznamnejšieho prítoku, ľavostranného Jelenieho potoka a pokračuje obcou na sever. Podteká hlavnú cestu I/9 a následne sa v nadmorskej výške približne  vlieva ako ľavostranný prítok do Handlovky, prítoku rieky Nitry. Potok patrí do širšieho povodia rieky Váh. 

Potok pramení na katastrálnom území mesta Handlová, no následne tvorí hranicu území s obcou Chrenovec-Brusno. V strednej časti preteká extravilánom Jalovca a napokon sa vracia na územie Brusna. Vodný tok celou dĺžkou tečie územím okresu Prievidza v Trenčianskom kraji.

## Referencie

## Pozri aj
* Zoznam vodných tokov v povodí Nitry
* Hornonitrianska kotlina, Handlovská kotlina

## Externé odkazy
* Poloha na turistickej mape

Kategória:Potoky na Slovensku
Kategória:Vodné toky v Hornonitrianskej kotline
Kategória:Povodie Nitry
Kategória:Vodné toky v okrese Prievidza
Kategória:Handlová
Kategória:Jalovec (okres Prievidza)
Kategória:Chrenovec-Brusno
Ponorka na Dunaji

***Ponorka na Dunaji*** bola zábavná súťažná televízna relácia pre deti, ktorú vysielala STV od roku 2001.

Hlavnou myšlienkou relácie boli súťaže detí v rôznych disciplínach, ktorých účelom bolo prebojovať sa do finále. Moderátorom a zároveň kapitánom ponorky bol Ján Kroner ml., ktorý súťažiacim pomáhal cez vysielačku. Odmenou pre súťažiacich bol záverečný poklad na konci ponorky v podobe odmien a vecných cien.

## Účinkujúci
* Ján Kroner ml.

## Referencie

## Externé odkazy
* 
* 

Kategória:Televízne relácie Slovenskej televízie
Kategória:Zábavné televízne programy
Kategória:Pomenovania podľa Dunaja
Deka hity

***Deka hity*** bola televízna relácia, ktorú vysielala TV Markíza od začiatku jej vysielania v roku 1996 až do roku 2006. Išlo o hudobnú hitparádu, v ktorej sa vysielali hudobné videoklipy a rozhovory s hudobníkmi. Diváci hlasovali za svojich favoritov. Reláciu moderovali postupne Slávka Halčáková, Jozef „Jopo“ Poláček a Robo Mikla. Vysielala sa každú sobotu popoludní.

Po deviatich rokoch bola relácia v máji 2006 kvôli nízkej sledovanosti zrušená a v júni 2006 nahradená reláciou *[[Music One]]*. Reláciu pre TV Markíza vyrábala spoločnosť Kuul TV bývalého moderátora Jozefa Poláčka, ktorý bol taktiež producentom nového hudobného formátu televízie.

## Moderátori
* Slávka Halčáková
* Jozef „Jopo“ Poláček
* Robo Mikla

## Referencie

## Externé odkazy
* 
* 

Kategória:Televízne relácie TV Markíza
Kategória:Hudobné televízne programy
Vabank (televízna relácia)

***Vabank*** bola televízna relácia z 90-tych rokov, ktorú vysielala TV Markíza. Išlo o telefonickú súťažnú reláciu, ktorú moderoval Vilo Rozboril a jeho asistentka. Súťažilo sa telefonicky.

## Moderátori
* Vilo Rozboril

Kategória:Televízne relácie TV Markíza
Kategória:Televízne súťaže
Henry Louis Le Châtelier

**Henry Louis Le Châtelier** (vyslov [Ánry Ľui Ľšatelié]; * 8. október 1850, Paríž, Francúzsko† 17. september 1936, Miribel-les-Échelles, Francúzsko) bol francúzsky chemik, ktorý je známy vďaka postulácii Le Châtelierovho princípu v roku 1884, ktorý predpovedá výsledok zmeny reakčných podmienok na chemickú rovnováhu. Ide o princíp akcie a reakcie (tiež nazývaný princíp pohyblivej rovnováhy), ktorý určuje smer, v ktorom sa posunie rovnováha ako dôsledok vonkajšieho vplyvu.

## Referencie

## Iné projekty

Kategória:Francúzski chemici
Kategória:Francúzski spisovatelia
Kategória:Francúzski vynálezcovia
Kategória:Vyučujúci na Parížskej univerzite
Kategória:Členovia Francúzskej akadémie vied
Kategória:Členovia Kráľovskej spoločnosti
Kategória:Členovia Kráľovskej švédskej akadémie vied
Kategória:Absolventi Parížskej univerzity
Kategória:Absolventi École Polytechnique
Kategória:Osobnosti z Paríža
Lake O’Hara

**Lake O’Hara** je jazero v kanadskej provincii Britská Kolumbia. Je súčasťou Národného parku Yoho.

## Opis
Nachádza sa v Kootenay Land District. Z jazerá pramení Cataract Brook. Nadmorská výška jazera je  metrov.

## Názov
Názov pochádza od podplukovníka Royal Artilery. Robert O’Hara jazero pravdepodobne navštívil ako jeden z prvých turistov v roku 1889. Meno bolo prijaté 30. júna 1900.

## Turizmus
Hlavná turistická sezóna je od júla do konca septembra, do konca júna môžu byť prístupové cesty pod snehom. Kemping je otvorený od 20. júna do 5. októbra (v roku 2025). Na mieste je horská chata Elizabeth Parker Hut, spravovaná Alpine Club of Canada, horská chata Lake O’Hara Lodge a informačné stredisko a odpočívadlo Le Relais.

K jazeru sa dá dostať autobusom, miestenky sú priraďované lotériou. K jazeru sa tiež dá dôjsť peši, jedným smerom 11 km. Cesta má prevýšenie je 400 metrov.

## Galéria

Súbor:Lake O'Hara, Yoho National Park - panoramio - Jack Borno (3).jpg|Jazero a Odaray Mountain na pozadí
Súbor:Lake O'Hara from the Odaray Trail.jpg|Pohľad z Odaray Trail


## Referencie

## Iné projekty

## Zdroj

Kategória:Jazerá v Britskej Kolumbii
Kategória:Národný park Yoho
Kategória:Jazerá v Skalnatých vrchoch
Adrian Kokoš

**Adrian Kokoš** (* 11. marec 1978, Michalovce) je slovenský dirigent. Vedie Detský a dievčenský spevácky zbor Slovenského rozhlasu a pravidelne hosťuje u viacerých slovenských a českých orchestroch

## Životopis
Pochádza z Jenkoviec kde ako 10-čorný hral na bohoslužbách v Reformovanom kresťanskom kostole. V rokoch 1992 až 1996 študoval na gymnáziu a v rokoch 1996 až 2001 cirkevnú hudbu na Cirkevnom gymnáziu v Bratislave. V rokohch 2001 až 2008 študoval na Vysokej škole múzických umení: zborové dirigovanie – Blanka Juhaňáková a orchestrálne dirigovanie – Ondrej Lenárd. V rokoch 2001 až 2011 bol zbormajstrom chrámového zboru Kyrillomethodeon v Bratislave a rokoch 20012003 zbormajstrom Speváckeho zboru Cirkevného konzervatória v Bratislave. Od roku 2003 spolupracuje so skladateľom Víťazoslavom Kubičkom, dirigoval desať skladateľových opier, medzi inými *Kristov dotyk*, *Marína Havranová*, *Šavol* a *Betlehem*. V roku 2004 znovuzaložil Detský spevácky zbor Slovenského rozhlasu a stal sa jeho dirigentom a umeleckým vedúcim. V júni 2007 debutoval na opernom festivale Smetanova Litomyšl uvedením Kubičkovej opery *Kristov dotyk*.

Kokoš dirigoval orchestre a telesá ako Cappella Istropolitana, Moravská filharmónia Olomouc, Štátna filharmónia Košice, Janáčkova filharmonie Ostrava, Johann Strauss orchester v nemeckom Coburgu. V sezóne 2009/2010 pôsobil ako hosťujúci dirigent Štátnej opery v Banskej Bystrici. Rovnako v roku 2009 debutoval so Štátnou filharmóniou Košice kde uviedol Kubičkovu operu *Šavol*. V rokoch 2010 až 2011 s orchestrom Cappella Istropolitana absolvoval „prvé česko-slovenské symfonické turné speváka a skladateľa Miroslava Žbirku“.Pri Letných olympijských hrách 2012 v Londýne v divadle Sadlers Wels dirigoval Slovenský reprezentatívny koncert spolu s Mirom Žbirkom a Jonom Andersonom zo skupiny YES.

Od roku 2011 je členom Poradného zboru celoštátnej súťaže a prehliadky mládežníckych speváckych zborov Mládež spieva. Od januára 2015 je druhý dirigent a hlavný dramaturg Symfonického orchestra Slovenského rozhlasu. Od roku 2022 bol dirigentom Speváckeho zboru mesta Bratislavy. Zo zboru odišiel po takmer dvoch rokoch.

## Referencie

## Externé odkazy
* Adrian Kokoš na webe Hudobného centra

Kategória:Osobnosti z Michaloviec
Kategória:Slovenskí dirigenti
Kategória:Slovenskí zbormajstri
Kategória:Absolventi Cirkevného konzervatória v Bratislave
Kategória:Absolventi Hudobnej a tanečnej fakulty Vysokej školy múzických umení v Bratislave
Kategória:Pracovníci Slovenského rozhlasu
Spevácky zbor mesta Bratislavy

**Spevácky zbor mesta Bratislavy** (**SZMB**) je spevácky zbor založený v roku 1971 pri Mestskom kultúrnom stredisku v Bratislave. Od roku 2024 funguje pod občianskym združením Spevácke zbory.

## Činnosť
Zbor vznikol pod názvom Bratislavský komorný zbor. Od roku 1979 nesie súčasný názov. Od vzniku do roku 1976 zbor viedol Anton Kállay, neskôr Valentin Iljin a v období 1977 až 2021 Ladislav Holásek. Od roku 2022 bol dirigentom Adrian Kokoš. Po takmer dvoch rokoch „odišiel pre nezhody a nie priaznivú umeleckú i ľudskú atmosféru v telese“. V roku 2024 magistrát Bratislavy zrušil spoluprácu so zborom. Problémom malo byť dobrovoľnícke fungovanie zboru pod Bratislavským kultúrnym a informačným strediskom. Zbor funguje pod občianskym združením Spevácke zbory, jeho dirigentom je Lukáša Kunst. Pod občianskym združením fungujú tiež zbory Les Sirènes (ženský), Sirénčatá (detský) a Les Marins (mužský).

Zbor sa umiestnil na viacerých festivaloch. Vystupoval na stovke koncertov. Vydal 12 CD a 6 LP.

## Referencie

## Externé odkazy
* Spevácky zbor mesta Bratislavy na webe Hudobného centra

Kategória:Slovenské spevácke zbory
Kategória:Kultúra v Bratislave
Kategória:Organizácie založené v 1971
Lina Romay

**Lina Romay**, vlastným menom **Rosa María Almirall Martínezová** (neprechýlene Rosa María Almirall Martínez; * 25. jún 1954, Barcelona, Španielsko – † 15. február 2012, Malaga), bola španielska herečka, modelka, režisérka a strihačka. Bola známa svojou dlhoročnou spoluprácou s režisérom Jesusom Francom.

## Životopis
Lina Romay sa narodila v Barcelone v roku 1954. Študovala umenie a neskôr si vystriedala rôzne príležitostné práce a potom sa vydala za fotografa Ramona Ardida. Od roku 1972 sa Ardid stal Francovým fotografom pri natáčaní, zatiaľ čo Franco navrhol Line Romay, aby sa stala herečkou. Stala sa múzou filmára Franca, ktorý ju použil vo väčšine svojich filmov tej doby, či už to boli snímky *Žena vampír* (1973), *Al otro lado del espejo* (1973), *Les nuits brulantes de Linda* (1973) alebo *Maciste contre la reine des Amazones* (1974). Od roku 1974 sa stala hviezdou španielskych filmov, najmä v dielach ako *Célestine… bonne à tout faire* (1974), *Les possédées du diable* (1974), *Les gloutonnes* (1975), *Exorcisme* (1975) a *Des diamants pour l’enfer* (1975). Za svoj život Romay stvárnila desiatky rôznorodých rolí, z ktorých väčšina bola v réžii Franca. V roku 1978 sa rozviedla a začala bohatý život ako pár s Jesúsom Francom. Medzi rokmi 1982 až 1987 bola uvedená ako spolurežisérka trinástich filmov. Na niektorých snímkach sa aktívne podieľala aj ako strihačka. Lina Romay zomrela v roku 2012 vo veku 57 rokov na rakovinu.

## Filmografia (výber)

## Referencie

## Externé odkazy
* 
* 
* 
* 

Kategória:Španielske filmové herečky
Kategória:Španielske televízne herečky
Kategória:Osobnosti z Barcelony
Kategória:Herečky z erotických filmov
Kategória:Úmrtia na rakovinu
Jelení potok (prítok Jalovského potoka)

**Jelení potok** je vodný tok v Hornonitrianskej kotline na území okresu Prievidza. Je to ľavostranný prítok Jalovského potoka v povodí Handlovky s dĺžkou približne 3,3 km a je tokom VI. rádu. 

## Priebeh toku
Potok pramení vo východnej časti Hornonitrianskej kotliny, v geomorfologickom podcelku Handlovská kotlina, na juhovýchodných svahoch Jelenieho vrchu (), v nadmorskej výške približne  Prameň sa nachádza v lesnom poraste v závere nevýrazného údolia, odkiaľ tečie severovýchodným smerom. Zakrátko priberá menší a onedlho aj druhý, väčší pravostranný prítok zo svahov Jelenieho vrchu a postupne sa stáča severným smerom. V strednej časti pozvoľna klesá Handlovskou kotlinou cez oblasť Kamenný diel, bez významnejších prítokov. Opúšťa oblasť súvislého lesa a podhorskými lúkami a pasienkami pokračuje severným smerom k obci Chrenovec-Brusno. Nad ňou, v lokalite Pod hájom priberá významnejší ľavostranný prítok a vteká do jej intravilánu. Preteká miestnou časťou Brusno a následne sa v nadmorskej výške približne  vlieva ako ľavostranný prítok do Jalovského potoka v povodí rieky Handlovky. Potok patrí do širšieho povodia rieky Váh. 

Potok pramení a preteká iba katastrálnym územím obce Chrenovec-Brusno v okrese Prievidza v Trenčianskom kraji.

## Referencie

## Pozri aj
* Zoznam vodných tokov v povodí Nitry
* Hornonitrianska kotlina, Handlovská kotlina

## Externé odkazy
* Poloha na turistickej mape

Kategória:Potoky na Slovensku
Kategória:Vodné toky v Hornonitrianskej kotline
Kategória:Povodie Nitry
Kategória:Vodné toky v okrese Prievidza
Kategória:Chrenovec-Brusno
Linka D (pražské metro)

náhľad|Linka  na mape
**Linka ** je budovaná ako štvrtá linka pražského metra. Povedie v smere sever–juh, čiastočne paralelne s linkou , na ktorú bude možné prestúpiť v stanici Pankrác. Druhý prestupný bod, na linku , vznikne v stanici Náměstí Míru, ktorá bude zároveň jednou z konečných staníc metra D (druhou konečnou stanicou bude Depo Písnice). Ako jeden z hlavných dôvodov priority sa uvádza odľahčenie linky  a alternatívne spojenie sídlisk na juhu mesta s centrom v prípade výluky Nuselského mosta. V júli 2015 rozhodla Rada hlavného mesta Prahy, že na novej trase budú jazdiť súpravy bez rušňovodiča. Výstavba sa mala začať v roku 2018 a otvorenie sa plánovalo na roky 20232024, pričom náklady sa odhadovali na približne 50 miliárd Kč.

Výstavba prvého úseku Pankrác – Olbrachtova však bola zahájená až 21. apríla 2022. V roku 2026 by sa mala začať výstavba úseku Olbrachtova – Nové Dvory, následne by mali byť postupne do roku 2029 rozostavané úseky Pankrác – Náměstí Míru a Nové Dvory – Depo Písnice. Všetky tieto úseky by mali byť (podľa plánu z roku 2025) otvorené v rokoch 20312036. V roku 2021 boli celkové náklady odhadované na približne 98 miliárd Kč.

## Stanice

## Referencie

## Zdroj

Kategória:Pražské metro
Beáta Jurík

Mgr. et Mgr. **Beáta Jurík** (* 9. október 1989) je slovenská politička, právnička a od októbra 2023 poslankyňa Národnej rady SR za Progresívne Slovensko.

Vyštudovala právo na Univerzite v Bordeaux a na Štrasburskej univerzite, pričom v Štrasburgu potom pôsobila ako vysokoškolská učiteľka a odborná asistentka (prednášala európske právo, ústavné právo a medzinárodné právo). Činná bola tiež vo zverejňovaní odborných publikácií (v angličtine a francúzštine). Po ukončení pôsobenia v akademickej sfére sa zapojila do politiky a stala sa politickou poradkyňou pre frakciu Renew Europe v Európskom parlamente, kde sa zameriavala na témy právneho štátu, korupcie a eurofondov. Okrem toho pôsobila aj v *Centre pomoci ženám zažívajúcim násilie* a v *Spoločnosti pre plánované rodičovstvo* a pôsobila aj ako vedúca feministickej platformy.

K roku 2025 bola členkou predsedníctva Progresívneho Slovenska. V parlamentných voľbách na Slovensku v roku 2023 kandidovala na 14. mieste kandidátnej listiny hnutia Progresívne Slovensko do NR SR. Získala 11 033 preferenčných hlasov, bola zvolená za poslankyňu a neskôr sa stala podpredsedníčkou výboru NR SR pre európske záležitosti.

Žije vo Zvolene a má jedného syna.

## Referencie

## Zdroj

Kategória:Poslanci NR SR (2023 – 2027)
Kategória:Slovenskí právnici
Kategória:Slovenskí politici
Kategória:Politici Progresívneho Slovenska
Kategória:Absolventi Univerzity v Bordeaux
Kategória:Absolventi Štrasburskej univerzity
Kategória:Vyučujúci na Štrasburskej univerzite
Ajjúbovci

**Ajjúbovci** bola sunnitská moslimská dynastia, založená Saladinom, ktorá vládla koncom 12. storočia a začiatkom 13. storočia nad Egyptom a územím, ktoré sa neskôr stalo horným Irakom, väčšinou Sýrie a Jemenom.

Po zosadení Fátimovcov v roku 1171 sa Saladin v roku 1174 vyhlásil za sultána. K ríši pripojil Sýriu, západnú Arábiu a Jemen a niekoľkokrát porazil križiakov. Po smrti jeho nástupcu al-Ádila (1218) sa ríša rozpadla na viaceré nezávislé panstvá. V roku 1250 v Egypte zvrhli Ajjúbovcov mameluci. Vedľajšia vetva Ajjúbovcov vládla do roku 1222 v Jemene, ďalšie sa udržali do roku 1331 v Sýrii pod nadvládou mamelukov.

Saladinov otec Ajjúb (celým menom Najm al-Dīn Ayyūb ibn Shādhī), po ktorom je pomenovaná dynastia Ajjúbovcov, bol členom rodiny kurdských vojakov, ktorí v 12. storočí slúžili seldžuckým tureckým vládcom v Iraku a Sýrii. Ajjúb bol guvernér Damasku a spolu so svojím bratom Šírkúhom zjednotil Sýriu v rámci príprav na vojnu proti križiakom. Po otcovej smrti v roku 1173 Saladin vyhnal šiítsku moslimskú dynastiu Fátimovcov, zmobilizoval moslimské nadšenie na vytvorenie jednotného frontu proti kresťanom a urobil z Egypta v tom čase najmocnejší moslimský štát na svete. Solidarita, ktorú udržiaval za Saladina, zmizla tesne pred jeho smrťou v roku 1193. Po rozdelení jeho území medzi vazalské útvary, ktoré sa tešili autonómnej vnútornej správe provincií, sa ajjúbovský režim stal decentralizovanou polofeudálnou rodinnou federáciou.

## Referencie

## Iné projekty


Kategória:Moslimské dynastie
Kategória:Zaniknuté štáty Afriky
Kategória:Dejiny Egypta
Kategória:Dejiny Jordánska
Kategória:Dejiny Libanonu
Kategória:Dejiny Palestíny
Kategória:Dejiny Sýrie
Kategória:Zaniknuté štáty Ázie
Lipa pri kostole v Smoleniciach

**Lipa pri kostole v Smoleniciach** je lipa malolistá, ktorá sa nachádza v obci Smolenice pri kostole Narodenia Panny Márie. Je chránená podľa *Všeobecne záväznej vyhlášky KÚ v Trnave 2/2000* pre svoj vek, ekologickú, krajinotvornú a estetickú funkciu. Stojí pri kostole v strede obce na malej trávnatej ploche. Je v správe štátnej ochrany prírody Malé Karpaty. 

## Základné údaje

## Referencie

## Iné projekty

## Externé odkazy
* Lipa pri kostole v Smoleniciach v databáze Štátnej ochrany prírody

Kategória:Chránené stromy na Slovensku
Kategória:Smolenice
Kategória:Chránené stromy v Trnavskom kraji
Kategória:Chránené lipy na Slovensku
Music One

***Music One*** bola televízna relácia, ktorú vysielala TV Markíza v rokoch 2006 – 2007. Išlo hudobno-lifestylovú reláciu, predovšetkým pre cieľovú skupinu tínedžeri.

Relácia sa začala vysielať 3. júna 2006, po tom čo nahradila zrušenú reláciu *[[Deka hity]].* Moderátorom bol Matej Turčok. Mala týždennú periodicitu, vysielala sa každú sobotu popoludní. Reláciu pre TV Markíza vyrábala spoločnosť Kuul TV. Producentmi relácie boli Jozef Poláček a Rado Štefanov.

Venovala sa hudbe, šoubiznisu a lifestylu a prostredníctvom svojej webovej stránky a stránky generálneho partnera Orange Slovensko, a.s., ponúkla svojim divákom rôzne formy interaktívnej komunikácie. Obe stránky vytvorili platformu pre divácke príspevky a nápady a obsahovali množstvo bonusov, ako napríklad možnosť zostaviť si vlastný Music-One telefón z ponúknutých zvonení a pozadí. Zároveň mohli diváci vyhrať vstupenky na letné hudobné festivaly, organizované generálnym partnerom. *Music One* predstavoval hudobný rebríček, tvorený diváckymi sms hlasmi.

Štáb relácie mal k dispozícii pojazdné televízne štúdio, vďaka ktorému sa dostal na rôzne atraktívne podujatia, oslovujúce definovanú cieľovú skupinu. Prvé vydanie relácie predstavilo nakrúcanie videoklipu populárneho speváka Arasha v Poprade. V druhom vydaní diváci uvideli zákulisie koncertu skupiny The Black Eyed Peas na Slovensku.

Od júna 2007 prešla relácia do novej podoby a stratila tak hitparádový charakter. Rozdelila sa na tri samostatné bloky po 17 minút: **Music One Dance**, **Music One Extra** a **Music One Hot**. Zmenami chceli tvorcovia formát zdynamizovať, zatraktívniť a a viac priblížiť mladým divákom.

#### Music One Dance
Časť Music One Dance bola zameraná na trendy z tanečného prostredia, tanečné vychytávky, streetdanceovú módu a ponúkla aj krátke tanečné lekcie, ktorými sprevádzal Laci Strike a jeho tanečníci.

#### Music One Extra
Obsah časti Music One Extra bol zacielený na extrémneho, výnimočného fanúšika, ktorý prostredníctvom svojho hudobného favorita dostal priestor prezentovať seba samého. Išlo o profil vždy iného extrémneho fanúšika realizovaný formou akejsi takpovediac "teenage reality".

**Music One Hot**

Časť Music One Hot ponúkla 4 "horúce" videoklipy, orientovaná bola na lifestyle, módne trendy či bulvárne novinky zo sveta hudobného šoubiznisu. V tejto časti mohli diváci svojimi sms hlasmi posunúť svoju najobľúbenejšiu pieseň do ďalšieho vydania relácie. 

V septembri 2007 relácia vypadla z vysielacej štruktúry. Relácie dosahovali mimoriadne kolísavé trhové podiely sledovanosti, oscilujúce od hodnôt okolo dvadsiatich po tridsať percent. Relácia sa taktiež dlhodobo potýkala s nízkou sledovanosťou hlboko pod priemerným týždenným podielom Markízy.

## Moderátori
* Matej Turčok

## Referencie

Kategória:Televízne relácie TV Markíza
Kategória:Hudobné televízne programy
Čo dokáže ulica

***Čo dokáže ulica*** bola zábavná televízna relácia, ktorú vysielala STV od roku 1993. Reláciu moderovali Oliver Andrásy, Elena Vacvalová, ktorí sa neskôr preslávili aj v programoch ako *[[Aj múdry schybí]]* či *[[Dereš (televízna relácia)|Dereš]]*. V úlohách pomocníkov sa predstavil vtedy začínajúci Jožo Pročko a Karin Haydu.

Relácia prinášala sériu humorne ladených skečov, v ktorých boli náhodní okoloidúci konfrontovaní s absurdnými a nezvyčajnými situáciami zachytenými skrytou kamerou. Námety na ne mohli tvorcom zasielať aj samotní diváci.

## Účinkujúci
* Oliver Andrásy
* Elena Vacvalová
* Jožo Pročko
* Karin Haydu

## Referencie

## Externé odkazy
* 
* 

Kategória:Televízne relácie Slovenskej televízie
Kategória:Zábavné televízne programy
T-Music

***T-Music*** bola televízna relácia, ktorú vysielala TV JOJ v rokoch 2006 – 2007. Išlo o hudobnú hitparádu, ktorá prestavovala hudobné novinky a videoklipy, ale aj množstvo informácií z hudobného šoubiznisu, reportáže z koncertov a rozhovory s hudobníkmi. Moderoval ju Michal „Myscho“ Sabo.

Relácia sa začala vysielať 9. septembra 2006. Mala týždennú periodicitu, vysielala sa každú sobotu dopoludnia. 

Partnerom relácie bol mobilný operátor T-Mobile. Celý vizuál relácie bol ladený do jeho korporátnych farieb.

Rovnomennú hitparádu vysiela aj česká Prima od roku 2004. Od roku 2008 prešla na obrazovky televízie Óčko.

V marci 2007 bola relácia zrušená kvôli nízkej sledovanosti. 

## Moderátori
* Michal „Myscho“ Sabo

## Referencie

Kategória:Televízne relácie TV JOJ
Kategória:Hudobné televízne programy
Gaštan jedlý v Častej

**Gaštan jedlý v Častej** je gaštan jedlý, ktorý sa nachádza na okraji vinohradov nad obcou Častá. Je chránený podľa *Všeobecne záväznej vyhlášky KÚ v Bratislave 3/1997*  pre kultúrnu, vedeckú a estetickú hodnotu. Patrí medzi najstaršie a najväčšie stromy na Slovensku. Je v správe štátnej ochrany prírody Malé Karpaty. 

## Základné údaje

## Referencie

## Iné projekty

## Externé odkazy
* Gaštan jedlý v Častej v databáze Štátnej ochrany prírody

Kategória:Chránené stromy na Slovensku
Kategória:Častá
Kategória:Malé Karpaty
Kategória:Chránené stromy v Bratislavskom kraji
Klaun

**Klaun** môže byť:

* komediálne účinkujúca osoba, pozri klaun (osoba)
* britský film z roku 2020, pozri Klaun (film z roku 2020)
* brazílsky film z roku 2011, pozri Klaun (film z roku 2011)
* dánsky film z roku 2010, pozri Klaun (film z roku 2010)
* nemecký film z roku 2005, pozri Klaun (film z roku 2005)
* nemecký seriál z roku 1998, pozri Klaun (film z roku 1998)
Rodové zastúpenie vo videohrách

[náhľad|[Cosplayeri prezlečení ako Link a Princezná Zelda z videohernej série *[[The Legend of Zelda]]*. Link je konzistentne vykresľovaný ako mužský šampión a ochranca rovnomennej postavy seriálu, ktorej stvárnenie sa naopak v priebehu histórie seriálu dočkalo rôznych iterácií.]]

Rodové stvárnenie vo videohrách ako v iných médiách je predmetom výskumu v rodových štúdiách a diskutuje sa o ňom v kontexte sexizmu vo videohrách. Hoci ženy tvoria približne polovicu hráčov videohier, sú výrazne nedostatočne zastúpené ako postavy v mainstreamových hrách, a to aj napriek významu ikonických hrdiniek, ako sú Samus Aran alebo Lara Croft. Ženy v hrách často odrážajú tradičné rodové roly, sexuálnu objektivizáciu alebo stereotypy ako napríklad „dievča v núdzi“. Mužské postavy sú často zobrazované ako veľké a svalnaté a LGBT postavy sa objavujú pomaly kvôli cis-heteronormatívnym médiám.

Výskum naznačuje, že zobrazenie pohlavia v hrách môže ovplyvniť vnímanie rodových rolí hráčmi a mladé dievčatá oveľa viac uprednostňujú hranie za svoje vlastné pohlavie ako chlapci. Hry vedené ženami sa v priemere predávajú v menšom počte kópií ako hry vedené mužmi, ale majú aj nižšie marketingové rozpočty.

## Referencie

## Pozri aj
*Gamergate
*médiá a rod
*zobrazovanie žien v amerických komiksoch
*pohlavie a nahota vo videohrách
*sexuálne obťažovanie vo videohrách
*rasa a videohry
* LGBTQ motívy v západnej animácii
* LGBTQ motívy v anime a mange

## Zdroj

Kategória:Videohry
Kategória:Gender
Kategória:Sociológia
Kategória:Feminizmus
Kategória:Sociologické teórie
Kategória:Vývinová psychológia
HitBox

***HitBox*** bola televízna relácia, ktorú vysielala TV Markíza v rokoch 2002 – 2005. Išlo o hudobno-publicistický magazín. Moderovali ju Veronika Nízlová a Daniela Nízlová zo skupiny Tweens.

Relácia sa začala vysielať v januári 2002. Mala týždennú periodicitu, vysielala sa každú sobotu o 11:00. Napriek tomu, že relácia mala spomedzi všetkých hudobných programov v Markíze najvyššiu sledovanosť, vedenie sa rozhodlo, že ju v roku 2006 už do vysielania nezaradí.

## Moderátori
* Veronika Nízlová
* Daniela Nízlová

## Referencie

Kategória:Televízne relácie TV Markíza
Kategória:Hudobné televízne programy
Rýnska veža

**Rýnska veža** () je televízna veža v Düsseldorfe. S výškou 240,50 metrov je najvyššou stavbou v meste a desiatou najvyššou televíznou vežou v Nemecku. Veža bola postavená v rokoch 1978 až 1982 a slúži ako nosič pre antény pre mikrovlnné spoje, DVB-T televízne vysielanie a FM rádiové služby, ako aj ako vyhliadková veža. Veža, ktorá stojí priamo pri Rýne, má na strane otočenej do starého mesta zvláštny prvok: takzvanú svetelnú sochu, ktorá sa považuje za najväčšie digitálne hodiny na svete. Veža je otvorená pre verejnosť, dominuje panoráme mesta Düsseldorf a je jeho najznámeší symbol. Vežu ročne navštívi približne 300 000 ľudí.

## Iné projekty

## Externé odkazy
* Rýnska veža

## Zdroj

Kategória:Veže v Nemecku
Kategória:Stavby v Düsseldorfe
Zoznam najvyšších budov v Düsseldorfe

náhľad|500x500bod|Panoráma Düsseldorfu

Toto je **zoznam najvyšších budov v** **[[Düsseldorf|Düsseldorfe]],** hlavnom meste spolkovej krajiny Severné Porýnie-Vestfálsko. Obsahuje prehľad o existujúcich a plánovaných výškových budovách a významných dominantov, ktoré dosahujú výšku minimálne 50 metrov.

História výškových budov v Düsseldorfe sa začala v roku 1924 dokončením 13-poschodovej budovy Wilhelm-Marx-Haus s výškou 57 metrov. Prvou budovou, ktorá prekročila hranicu 100 metrov, bola LVA-Tower vo štvrti Carlstadt, postavená v roku 1976. Odvtedy boli v Düsseldorfe dokončené 3 výškové budovy tejto výšky. V posledných rokoch mesto plánuje čoraz viac výškových budov nad 100 metrov, z ktorých len jedna sa zatiaľ dostala do fázy aktívnej výstavby.

Špeciálnou dominantou panorámy Düsseldorfu je Rýnska veža, televízna veža s výškou 240,5 metra, ktorá je zároveň najvyššou stavbou v meste.

## Zoznam

## Plánované alebo vo výstavbe sa nachádzajúce výškové budovy

## Iné projekty

## Zdroj

Düsseldorf
Kategória:Stavby v Düsseldorfe
Koleso šťastia (televízna relácia)

***Koleso šťastia*** bola televízna relácia, ktorú pôvodne vysielala STV v rokoch 1994 – 1997 s ročnou prestávkou, kedy sa vysielala na zaniknutej VTV. Išlo o súťažno-zábavnú vedomostnú reláciu, ktorá patrila v deväťdesiatych rokoch k jednej z najúspešnejších. Najznámejším moderátorom bol Jožo Pročko, s programom boli spojení aj moderátori Tibor Hlista, Roman Feder a Laco Híveš. Híveša neskôr nahradil Roman Pomajbo. Voiceover robil Peter Marcin.

V roku 2016 sa relácia vrátila takmer po 20 rokoch v modernom šate, tentokrát na obrazovky TV Markíza, ktorá ju odštartovala v lete 2016. Príchodom jesennej sezóny bola relácia stiahnutá a vrátila sa na obrazovky v decembri 2016 s charitatívnymi dielmi, ktorých výťažok išiel na Nadáciu Markíza. Šou už vtedy vôbec nezafungovala, pričom sledovanosť prepadávala na úrovni 10 – 11%. A tak bola v januári 2017 stiahnutá z vysielania, čo znamenalo, že jej ešte nemálo častí ostalo neodvysielaných. Tie sa odvysielali až v januári 2020 na TV Doma. Relácia sa vysielala počas pracovných dní od 18. hodiny. Moderoval ju Lukáš Adamec a asistentku mu robila Alžbeta Ferencová. Reláciu pre TV Markíza vyrábala spoločnosť Constantin Entertainment.

Princíp hry spočíval v točení kolesa, ktoré určovalo počet bodov, o ktoré súťažiaci hrali. Tieto body im boli pripísané na účet v prípade, že správne uhádli písmeno nachádzajúce sa na hracej ploche. Hádalo sa konkrétne slovo, pričom bolo vždy špecifikované, o aký typ slova ide.

Súťažiaci mali možnosť vyhrať okrem peňažnej výhry aj rôzne vecné ceny ako napríklad sirupy, indulonu alebo slané pochutiny. S programom sú dodnes spojené najmä cukrovinky Čierny princ.

Koleso šťastia je americkým licencovaným formátom *Wheel of Fortune*, ktorý sa dodnes vysiela vo vyše desiatich krajinách sveta vrátane USA. Relácia odštartovala v roku 1983 v USA. Získala 7 ocenení Emmy.

## Účinkujúci
### STV/VTV (1994 – 1997)
* Jožo Pročko – moderátor
* Tibor Hlista – moderátor
* Roman Feder – moderátor
* Laco Híveš – moderátor
* Roman Pomajbo – moderátor
* Peter Marcin – voiceover

### TV Markíza (2016 – 2017)
* Lukáš Adamec – moderátor
* Alžbeta Ferencová – asistentka

#### Súťažiaci (charitatívne diely):

* Kveta Horváthová
* Jana Hospodárová
* Danica Kleinová
* Viktor Vincze
* Patrik Herman
* Kristína Turjanová
* Martin Mňahončák

## Referencie

## Externé odkazy
* 
* 
* 

Kategória:Televízne relácie Slovenskej televízie
Kategória:Televízne relácie VTV
Kategória:Televízne relácie TV Markíza
Kategória:Zábavné televízne programy
Hradecký potok

**Hradecký potok** je vodný tok v pohorí Vtáčnik a v Hornonitrianskej kotline na území okresu Prievidza. Je to ľavostranný prítok Handlovky v povodí Nitry s dĺžkou približne 4,5 km a je tokom V. rádu. 

## Priebeh toku
Potok pramení na severnom okraji pohoria Vtáčnik, v geomorfologickom podcelku Vysoký Vtáčnik, na západných svahoch Jelenieho vrchu (), v nadmorskej výške približne  Prameň sa nachádza v nesúvislom lesnom poraste v lokalite Podhrabie, odkiaľ tečie severným smerom. Zakrátko sa stáča na severozápad a na okraji miestnej časti Hradec opúšťa pohorie Vtáčnik. Pokračuje intravilánom Hradca Hornonitrianskou kotlinou a jej podcelkom Prievidzská kotlina. V strednej časti obteká zo severu miestnu časť Malá Lehôtka, priberá pravostranný prítok z lokality Dúbravy a stáča sa na juhozápad. Pod Banskou priberá významný ľavostranný prítok a pokračuje západným smerom. Na okraji Prievidze, v blízkosti vodnej nádrže, križuje cestu I/9 a následne prijíma svoj najvýznamnejší prítok, ľavostrannú Mraznicu. Na dolnom toku tečie už intravilánom mesta, kde križuje železničnú trať do Handlovej a následne sa v nadmorskej výške približne  vlieva ako ľavostranný prítok do rieky Handlovky. Potok patrí do širšieho povodia rieky Váh. 

Potok pramení a preteká iba katastrálnym územím mesta Prievidza v okrese Prievidza v Trenčianskom kraji.

## Referencie

## Pozri aj
* Zoznam vodných tokov v povodí Nitry
* Vtáčnik, Vysoký Vtáčnik
* Hornonitrianska kotlina, Handlovská kotlina

## Externé odkazy
* Poloha na turistickej mape

Kategória:Potoky na Slovensku
Kategória:Vodné toky vo Vtáčniku
Kategória:Vodné toky v Hornonitrianskej kotline
Kategória:Povodie Nitry
Kategória:Vodné toky v okrese Prievidza
Kategória:Prievidza
Lipy v Žiline

**Lipy v Žiline** sú lipy malolisté, ktoré sa nachádzajú v severnej časti Kysuckej ulice v Žiline. Sú chránené od 22. apríla 1982 nariadením ONV v Žiline a novelizáciou KÚ v Žiline podľa *Všeobecne záväznej vyhlášky KÚ v Žiline č.5/1996* zo 17. decembra 1996 pre svoju estetickú, biologickú a zdravotne-hygienickú hodnotu. Patría medzi najstaršie stromy v Žiline. Sú v správe štátnej ochrany prírody NP Malá Fatra.

## Základné údaje

## Pozri aj
* Zoznam chránených stromov na Slovensku

## Iné projekty

## Externé odkazy

* Lipy v Žiline v databáze Štátnej ochrany prírody

Kategória:Chránené stromy na Slovensku
Kategória:Žilina
Kategória:Chránené stromy v Žilinskom kraji
Kategória:Chránené lipy na Slovensku
Prsné svaly

náhľad|Povrchové svaly hrudníka vrátane veľkého prsného svalu (Gray, 1918)
**Prsné svaly** () sú svaly, ktoré spájajú prednú časť ľudského hrudníka s kosťami hornej časti paže a ramena. Táto oblasť obsahuje štyri svaly, ktoré zabezpečujú pohyb horných končatín alebo rebier.
náhľad|Hlboké svaly hrudníka vrátane malého prsného svalu, predného pílkovitého svalu a podkľúčového svalu (Gray, 1918)

Veľký prsný sval (*musculus pectoralis major*) je hrubý, vejárovitý alebo trojuholníkový konvergentný sval, ktorý tvorí väčšinu hrudného svalu. Nachádza sa pod prsníkmi. Slúži na ohýbanie, naťahovanie a rotáciu ramennej kosti, dlhej kosti hornej časti paže.

Malý prsný sval (*musculus pectoralis minor*) je tenký, trojuholníkový sval nachádzajúci sa pod veľkým prsným svalom. Pripája sa k rebrám a slúži na stabilizáciu lopatky (*scapula*), veľkej kosti ramena.

Prsná fascia (*fascia pectoralis*) je tenká vrstva tkaniva prekrývajúca veľký prsný sval (*pectoralis major*), ktorá sa tiahne smerom k najširšiemu chrbtovému svalu (*musculus latissimus dorsi*) na chrbte.

Spolu s veľkým a malým prsným svalom tvorí podkľúčový sval podpažie alebo podpazušie. Podkľúčový sval pohybuje ramenom smerom nadol a dopredu.

Predný pílovitý sval (*musculus serratus anterior*) je ďalší sval na prednej strane hrudníka. Posúva lopatku dopredu okolo trupu, ako pri údere.

Medzi rebrami sa nachádzajú rôzne skupiny medzirebrových svalov, ktoré pomáhajú pri dýchaní.

## Literatúra
* 

## Zdroj

Kategória:Svaly trupu
Kategória:Anatómia človeka
S’more

náhľad|S’more
**S’more** (alebo **smore**) je tradičná cukrovinka zo Spojených štátov a Kanady. Pozostáva z marshmallowu pečeného na ohni, štvorca čokolády (zvyčajne Hershey’s) a dvoch kúskov grahamových krekrov, ktoré tvoria vonkajšiu vrstvu. V Spojených štátoch sa Národný deň s’mores oslavuje 10. augusta. Názov pochádza z anglického slova „some more“, čo v preklade znamená „trochu viac“. História tohto jedla siaha do začiatku 20. rokov 20. storočia, keď sa recept prvýkrát objavil v kuchárskej knihe *Campfire Marshmallows*, a v roku 1927 sa recept na túto pochúťku objavil v publikácii *Tramping and Trailing with the Girl Scouts*.

## Recept
### Suroviny
* tabuľka horkej čokolády
* balíček marshmallowov
* balíček sušienok

### Príprava
# Na dno formy rozotrite čokoládu; môžete ju rozlámať na kocky, ale nie je to potrebné.
# Na čokoládu poukladajte marshmallowy a po okrajoch sušienky.
# Pečte pri teplote 160 °C (350 °F) niekoľko minút – pozorne sledujte, aby sa nespálili. Marshmallowy by mali byť pekne zhnednuté. Zjedzte ihneď po vybratí z rúry.

## Referencie

## Zdroj

Kategória:Sladkosti
Kategória:Kuchyňa USA
Kategória:Kanadská kuchyňa
Lolicon

náhľad|Ukážka loliconu
**Lolicon** (, z , podľa románu *[[Lolita (román)|Lolita]]*) je japonský pojem označujúci sexuálnu príťažlivosť k maloletým dievčatám alebo jedincom s detskými rysmi. Mimo Japonska sa ako lolicon označuje kontroverzná odnož hentai zobrazujúca nedospelého jednotlivca v rôznych sexuálnych aktivitách.

## Legálnosť
V Česku vytváranie, prechovávanie aj distribúcia hentai žánru lolicon podľa striktného výkladu zákona legálne nie je, avšak iba jeho vyhľadávanie či sledovanie legálne je, rovnako ako v niektorých ďalších štátoch, (napr. Filipíny a Nový Zéland).

V USA je lolicon zväčša ilegálny. Najvyšší súd USA dňa 16. apríla 2002 (Ashcroft versus Free Speech Coalition) rozhodol, že obmedzovanie virtuálnej a fantazijnej detskej pornografie je v rozpore so slobodou prejavu zaručenou prvým dodatkom ústavy. Zrušil tak predchádzajúce rozsudky podľa *Child Pornography Prevention Act* (Zákona o prevencii detskej pornografie) z roku 1996. V odpovedi na to kongres schválil PROTECT Act, ktorý bol podpísaný vtedajším prezidentom Georgom Bushom 30. apríla 2003. Tento zákon kriminalizuje všetku simulovanú detskú pornografiu, ktorá je tzv. obscénna (chýba jej seriózna literárna, umelecká, politická alebo vedecká hodnota).

## Referencie

## Iné projekty

## Pozri aj
* šotakon

## Zdroj

Kategória:Manga a anime
Kategória:Anime a manga žánre
Kategória:Japonské výrazy
Kategória:Sexualita
Kategória:Pornografia
Kategória:Anime
Kategória:Manga
Kategória:Deti
Stracciatella

**Stracciatella** je označenie pre tri rôzne jedlá z talianskej kuchyne:

* Stracciatella (polievka), polievka z vývaru a rozmiešaných vajec, špecialita rímskej kuchyne.
* Stracciatella (zmrzlina), zmrzlina s mliečnym základom a kúskami čokolády, ktorej názov bol inšpirovaný polievkou stracciatella.
* Stracciatella di bufala, mäkký syr z oblasti Apúlie.
Šiška (múčnik)

náhľad|Šiška
náhľad|Rôzne druhy šišiek vo výklade
**Šiška** (iné názvy pozri nižšie) je pečivo z kysnutého cesta, ktoré sa tepelne upravuje vyprážaním. Šiška má tvar ľahko sploštenej gule, obvykle s ovocnou marmeládovou náplňou. Iné varianty náplne sú napr. puding alebo nugát. Praží sa vo vysokej vrstve oleja do tmavozlatej farby a hotová sa zvyčajne posype cukrom, prípadne poleje cukrovou či čokoládovou polevou.

## Názvy
### Slovenské
Slovenské názvy tohto jedla sú: **šiška**, **pampúch** (slovo pampúch alternatívne označuje okrem iného fánku - pozri v článku pampúch), **pampúšik**/staršie alebo nárečovo: *pampúšok*/nárečovo: *pampúška*, *pampuška*, *pankúšok*, *pankušok*, *pankúška* (slovo pampúšik a uvedené varianty alternatívne označuje okrem iného fánku alebo malý pampúch - pozri v článku pampúch).

Nárečové alebo zastarané názvy sú: *krapeň*/*krapňa*/*kropňa*, *krapľa* a *krafľa* (slovo krafľa dnes označuje aj iné jedlá). Nárečové názvy sú aj: *kobliha* na Záhorí (na Záhorí je **šiška** názov podobného pečiva, obyčajne podlhovastého a neplneného), *herovec*/*herovka* v Gemeri a Novohrade, *krepľa*/*krepeľ* na východnom Slovensku a nepresne beneš (slovo beneš označuje skôr isté vianočné jedlo) na západnom Slovensku. 

Zastarané názvy sú: *krafňa* a *krampľa* (krampľa alternatívne označovala fánku).

### Zahraničné
V češtine sa šiška nazýva *koblih(a)*, sčasti aj *šiška*. V Rakúsku sa nazýva okrem iného *Krapfen*, v Nemecku okrem iného *Berliner*.

Anglickým názvom *donut* (po slovensky americká šiška) sa označuje najmä v USA obľúbené pečivo podobné šiške, ale v tvare prstenca. Niekedy sa označuje ako „šiška s dierou“.

## Česko a Slovensko
Typické české a slovenské šišky sú variantom rakúskych viedenských šišiek (*Krapfen*). V Česku je známy aj variant šišiek pod názvom *bavorské vdolky*, ktorý sa podáva s lekvárom a tvarohom na vrchu.

## Dejiny
Už starí Egypťania pražili šišky. Pôvodne sa plnili makom alebo medom. V českom prostredí spomína *koblížek* koncom 14. storočia Tomáš Štítný zo Štítneho v *Řečech nedělních a svátečních* (kapitola „V pondělí o Masopustě“). V nemeckom prostredí boli zaznamenané v 16. storočí. V roku 1690 ich Rakušanka Cäcilie Krapfová osmažila a predávala vo svojom obchode. Boli plnené ovocnou zmesou. Šišky v Nemecku (*Berliner*) sú takmer totožné s tými českými, sú však pripravované v mnohých variantoch ako plnené, máčané, obaľované orechmi atď. Židovské plnené šišky, ktoré boli do Izraelu dovezené poľskými Židmi, sú známe ako sufganija a tradične sa podávajú počas židovských sviatkov Chanuka.

## Zaujímavosti
Šiška vystupuje ako hlavná postava v rusko–ukrajinskej rozprávke *Kolobok*.

## Galéria

Súbor:Postup výroby koblih.JPG|Cesto na šišky pred pražením a neskorším plnením
Súbor:Smażenie pączków (Aw58MW).jpg|Praženie šišiek 
Súbor:Doughnuts_cz.jpg|Typické šišky 
Súbor:Čokoládová kobliha s pudinkem.JPG|Šiška s čokoládovou polevou a pudingom 
Súbor:Classic Hanukkah sufganiyot.JPG|Židovské šišky sufganija


## Referencie

## Iné projekty

## Zdroj

Kategória:Múčne jedlá
Kategória:Dezerty
Kategória:Rakúska kuchyňa
Kategória:Nemecká kuchyňa
Kategória:Česká kuchyňa
Kategória:Slovenská kuchyňa